Interakcie medzi liekom Anopyrin a Perindopril.
Môže sa kombinovať perindopril a anopyrin?
Dobrý deň,
ďakujeme za Vašu otázku.
Medzi uvedenými liekmi boli pozorované interakcie strednej závažnosti.
Kyselina acetylsalicylová (Anopyrin) vo vyšších dávkach môže znížiť účinok iných antihypertenzív (Perindopril). Súbežné podávanie kyseliny acetylsalicylovej (Anopyrin) s ACE-inhibítormi (Perindopril) zvyšuje riziko akútnej renálnej insuficiencie.  Pri súčasnom užívaní týchto liekov sa odporúča pravidelné meranie krvného tlaku. Ak dôjde ku kolísaniu krvného tlaku alebo ak dôjde k zvýšeniu krvného tlaku, odporúča sa prehodnotiť súbežnú liečbu. Počas liečby je potrebné piť dostatok tekutín.
Súbežná liečba liekmi Anopyrin a Perindopril môža viesť k významnému zvýšeniu draslíka v sére. Ak je súbežné užívanie indikované pre dokázanú hypokaliémiu, majú sa užívať s opatrnosťou a pri častom monitorovaní sérového draslíka a EKG.
Pokiaľ Vám lieky predpísal jeden lekár, je si týchto interakcií vedomý a prispôsobil tomu dávkovanie liekov. Preto odporúčam riadiť sa pri užívaní liekov pokynmi lekára. Pokiaľ však lieky predpisoval lekár, ktorý nemal informácie o ostatných užívaných liekoch, je potrebné upovedomiť lekára o danej skutočnosti.
S pozdravom
PharmDr. Patrícia Čečková